Cofnodion cyfarfod y Cyngor Cymuned a gynhaliwyd ar ddydd Mawrth 22 Hydref 2024 yn y Neuadd Bentref.

Presennol; Y Cyng Clare Rooke, Sheena Duller, Jannine Edwards, Gwyneth Davies, Christian Pateman.

Hefyd yn bresennol oedd y Cyng Wyn Evans.

Derbyniwyd ymddiheuriadau gan y Cyng Alan Wilkinson ac Ifan Jones Evans.

Nid oedd unrhyw faterion yn codi o’r cyfarfod blaenorol.

Cytunwyd bod cofnodion y cyfarfod diwethaf yn gofnod cywir, cynigwyd gan y Cyng Gwyneth Davies ac eiliwyd gan y Cyng Jannine Edwards.

Sedd Wag; mae'r clerc wedi derbyn e-bost gan Amanda Williams ei bod wedi cynnig ei hymddiswyddiad fel cynghorydd cymuned. Bydd y clerc yn hysbysu C.C.C. a bydd yn rhaid inni fynd drwy'r broses ethol unwaith eto.

Adroddiad Ariannol, adroddodd y clerc bod £2533.89 yn y Cyfrif Busnes Wrth Gefn a £2910.52 yn y Cyfrif Cyfredol.

Comisiwn Ffiniau: Derbyniwyd gwybodaeth gan y Comisiwn Ffiniau y bydd wardiau Ysbyty Ystwyth, Ystrad Meurig ac Ystrad Fflur yn uno o dan y Comisiwn Ffiniau newydd. Ystrad Fflur fydd enw'r ward a bydd 14 o gynghorwyr i gyd. 4 cynghorydd o Ysbyty Ystwyth ac Ystrad Meurig a 6 o Ystrad Fflur. Nid oedd cynghorwyr yn hapus o gwbl gyda'r penderfyniad ac ni fydd neb yn rhoi eu henw ymlaen i ymuno â'r ward newydd.

 Cynllunio: Mae’r cyngor cymuned wedi anfon e-bost at adran gynllunio C.C.C. yn mynegi eu pryderon am y cais cynllunio ar gyfer Cwt Bugeiliaid yng Nghrud yr Awel, Pontrhydygroes. Mae swyddog gorfodaeth cynllunio hefyd wedi ymweld â'r safle, byddwn yn aros am eu hadroddiad.

Cynnal y Cardi: Adroddodd y clerc fod taliad wedi ei dderbyn gan Cynnal y Cardi am y gwaith ffensio.

Nid oedd unrhyw fusnes arall.